טום לוקייר

תומאס אלון לוקייר (באנגלית: Thomas Alun Lockyer; נולד ב-3 בדצמבר 1994 בקארדיף שבוויילס) הוא כדורגלן ולשי המשחק בעמדת הבלם בקבוצת בריסטול רוברס מהפוטבול ליג 2 ובנבחרת ויילס.

 קריירת מועדונים 
לוקיירר גדל במחלקות הנוער של קארדיף סיטי ובריסטול רוברס. הוא החל את הקריירה המקצוענית שלו בקבוצה הבוגרת של בריסטול רוברס במסגרת הפוטבול ליג הראשונה, הפוטבול ליג השנייה והנשיונל ליג. בסך הכל ערך 258 הופעות ליגה במדי המועדון, בהן הבקיע ששה שערים.

ב-28 ביוני 2019 חתם לוקייר על חוזה לשתי עונות בצ'רלטון את'לטיק מהפוטבול ליג צ'מפיונשיפ. ב-3 באוגוסט ערך את הופעת הבכורה שלו במועדון, בניצחון 1–2 על בלקברן רוברס במסגרת המחזור הראשון בליגה לעונת . ב-11 בינואר 2020 הבקיע את שערו היחיד במועדון, בתיקו 2-2 נגד וסט ברומיץ' אלביון במסגרת המחזור ה-27 בליגה. הוא ערך 43 הופעות ליגה במדי המועדון, בהן הבקיע שער אחד.

ב-1 בספטמבר 2020 חתם לוקייר בלוטון טאון מהפוטבול ליג צ'מפיונשיפ.

ב-16 בדצמבר 2023, במהלך משחק ליגה נגד בורנמות', התמוטט לוקייר על המגרש כתוצאה מדום לב.

באוקטובר 2025 חזר לבריסטול רוברס.

 קריירה בינלאומית 
ב-14 בנובמבר 2017 ערך לוקייר את הופעת הבכורה שלו בנבחרת ויילס, בתיקו 1-1 נגד נבחרת פנמה במשחק ידידות.

הוא היה חלק מסגל הנבחרת בטורניר יורו 2020 בשנת 2021, אך לא ערך הופעות בטורניר.

נכלל בסגל נבחרת ויילס לטורניר מונדיאל 2022.

 קישורים חיצוניים 

 הערות שוליים 

קטגוריה:כדורגלנים ולשים
קטגוריה:בלמי כדורגל ולשים
קטגוריה:קארדיף: כדורגלנים
קטגוריה:כדורגלני בריסטול רוברס
קטגוריה:כדורגלני צ'רלטון את'לטיק
קטגוריה:כדורגלני לוטון טאון
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1994